মনমতো হেয়ার স্টাইল করার জন্য মাঝারি আকৃতির চুল আদর্শ। সামনে ও পেছনে ইচ্ছামতো হেয়ার স্টাইল করা যায়। ইচ্ছামতো সিঁথি করে সামনের চুল দিয়ে দুই পাশে দুটি বেণি করে পেছনের চুলে পনিটেল বা খোঁপা করতে পারেন। পনিটেল বা খোঁপা যা-ই হোক, সামনের বেণি দুটি তার চারপাশে পেঁচিয়ে ক্লিপ দিয়ে আটকে দিন। আরাম আর স্টাইল দুটিই পাবেন। কম বয়সীরা একটি বেণি করলেই আসবে উচ্ছল লুক। সামনের চুল আলাদা করে পেঁচিয়ে শক্ত টুইস্ট করে পেছনে একটা বেণি করলেও ভালো দেখাবে।